Μάνιος Αιμίλιος Λέπιδος (ύπατος το 66 π.Χ.)

Ο Μάνιος Αιμίλιος Λέπιδος, λατιν.: Manius Aemilius Lepidus, ήταν Ρωμαίος πολιτικός, που έγινε ύπατος το 66 π.Χ. μαζί με τον Λεύκιο Βολκάτιο Τούλλο.

 Βιογραφία 
Μέλος τού γένους των πατρικίων Αιμιλίων, ο Λέπιδος ήταν βοηθός ταμία (proquaestor) σε μία ανατολική επαρχία μεταξύ 84 π.Χ. και 78, Broughton, pg. 85 και ήταν ο πατέρας τού Κόιντου Αιμίλιου Λέπιδου. Το 69 εξελέγη στη θέση τού πραίτορα Broughton, pg. 130 και το 66 εξελέγη ύπατος μαζί με τον Λεύκιο Βολκάτιο Τούλλο. Broughton, pg. 150; Dio Cassius, Roman History,36.42

Ο Λέπιδος αναφέρεται πολλές φορές από τον Κικέρωνα, αλλά ποτέ δεν απέκτησε μεγάλη πολιτική σημασία. Το 65 αναφέρεται ως ένας από τους μάρτυρες κατά του Γάιου Κορνήλιου, τον οποίο ο Κικέρων υπερασπίστηκε. Syme, Roman Revolution, pg. 22 Το 63, ο Λ. Σ. Κατιλίνας προσφέρθηκε να τεθεί υπό την κράτηση τού Λέπιδου, αφού ο Κατιλίνας ενημερώθηκε για μία επικείμενη δίωξη. Holmes, T. Rice, The Roman Republic and the Founder of the Empire, Vol. I, pg. 261

Ο Λέπιδος ανήκε στο αριστοκρατικό κόμμα, αλλά με την έναρξη τού εμφυλίου πολέμου το 49, αποσύρθηκε στην έπαυλή του στη Φόρμια , για να παρακολουθήσει την εξέλιξη των γεγονότων. Εδώ βρισκόταν σχεδόν σε καθημερινή επαφή με τον Κικέρωνα, από τις επιστολές τού οποίου μαθαίνουμε, ότι ο Λέπιδος είχε αποφασίσει να μην διασχίσει τη θάλασσα με τον Γναίο Πομπηία, αλλά να υποκύψει στον Ιούλιο Καίσαρα, εάν ο τελευταίος ήταν πιθανό να νικήσει. Τελικά επέστρεψε στη Ρώμη τον Μάρτιο. Anthon & Smith, pg. 432

 Σημειώσεις 

Κατηγορία:Γένος Αιμιλίων
Κατηγορία:Ρωμαίοι ύπατοι του 1ου αιώνα π.Χ.